योगी महात्माओं हेतु- इंगला, पिंगला और सुषुम्ना- तीनों प्रसिद्धि प्राप्त नाड़ियों का मिलन रूप संगम में जो साधक स्वांस-प्रस्वांस और ध्यान आदि साधनाओं के द्वारा सुरति में स्नान करता है। उसका, उसकी उक्त साधना के क्षमतानुसार चेतन और जड़ का बन्धन क्षीण होने लगता है और चेतन-शक्ति से सम्बन्ध स्थापित होते हुये चेतन रूपी आत्मा से सिद्धि और शक्ति प्राप्त होने लगती है परन्तु वह साधक पूर्णता को प्राप्त नहीं होता है। उसके बाद वह अविनाशी आत्मा (दिव्य-ज्योति) का दर्शन करता है, वहाँ भी दर्शन से उसकी क्षमतानुसार ही जड़-चेतन के बीच लगा बन्धन क्षीण होने लगता है अथवा कुछ-कुछ शान्ति और आनन्द की अनुभूति होने लगती है फिर भी साधक को पूर्णता की प्राप्ति नहीं होती है तब जिस गुरु से साधना सीखे रहते हैं उनके पास दर्शन हेतु, उपदेश हेतु गुरु जी के पास जाते हैं और बार-बार उसका अभ्यास करके समझने का प्रयत्न करते हैं, उससे भी जब समझदारी नहीं हो पाती है अर्थात् जड़ से विरक्ति और चेतन-आत्मामय नहीं हो पाता है, तब यदि उसकी श्रद्धा और लगन रहती है, तब कामिनी-कंचन रूपी जड़ समाज से विरक्त होकर गुरु की शरण में रहकर काफी लगन से काया-वास रूपी साधनाभ्यास करने लगते हैं परन्तु यदि सदा-सर्वदा के लिए ग्रहस्थ जीवन का त्याग नहीं किया और वापस लौटे तो पुनः उनकी वही गति होती है जो पहले थी, इतना ही नहीं बल्कि और भी बुरी गति होती है। यही साधक योग0भ्रष्ट कहलाते हैं। ये इतने खतरनाक होते हैं कि स्वयं तो पथ-भ्रष्ट हो ही जाते हैं, सिद्धों, साधकों और महात्माओं के प्रति समाज में अनास्था, विश्वास और संघर्ष के लिए रास्ता बना देते हैं। अतः आइये ज्ञानी के संगम की बात देखें –